《寄题余氏桂亭》
宋代·李吕

主人开杰槛，懒种洛中魏。
诸郎请嘉名，笑指亭下桂。
根分月晕寒，花染天香细。
珍重青云梯，籯金未为贵。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。